Laimas (Konektikutas)

Laimas () – miestelis Jungtinėse Amerikos Valstijose, Konektikute, prie Eitmailo upės (netoli jos santakos su Konektikuto upe), ~20 km į pietus-pietvakarius nuo Kolčesterio, Naujojo Londono apygardoje. Keliai į Old Laimą, Dževit Kornerį. Apylinkės kalvotos, miškingos, daug upelių ir tvenkinių.

Yra rotušė, biblioteka, kongregacionalistų bažnyčia, keltų prieplauka. Apylinkėse yra akmeninė Džileto pilis (1919 m., joje gyveno aktorius Viljamas Džiletas), kelios indėnų archeologinės vietovės, istorinis Česterio–Hadilaimo keltas, Beket Hilo valstijos parko rezervatas, Selden Neko valstijos parkas, Nehantiko valstijos parkas. Laime palaidota aktorė Džoan Benet.

Nuo Laimo miestelio kilęs erkių pernešamos Laimo ligos pavadinimas – 1975 m. pietryčių Konektikute (įskaitant Laimą ir Old Laimą) užfiksuoti padažnėję susirgimai, pradžioje sieti su vaikų reumatoidiniu artritu, bet nustatyti esant atskira bakterine liga. Borchers AT, Keen CL, Huntley AC, Gershwin ME (February 2015). „Lyme disease: a rigorous review of diagnostic criteria and treatment“. Journal of Autoimmunity. 57: 82–115.

 Istorija 
1667 m. Rytų Seibruko kolonijos dalis paskelbta Laimo miesteliu. Pavadintas pagal Laim Ridžiso pajūrio miestelį Dorsete (Anglija). 1823 m. iš rytinės Laimo dalies sudarytas Ist Laimo miestelis, 1855 m. – iš pietinės sudarytas Saut Laimas (1857 m. pervadintas Old Laimu). Plėtota miškininkystė, laivų statyba, žemės ūkis. Augo kaip svarbi perkėla.Lyme – Connecticut History | A CTHumanities Project

 Šaltiniai 

Kategorija:Konektikuto miestai